text: DM for minigravere indledt
  13 april 2012 kl. 16.47
  Danmarksmesterskabet for minigravere begyndte fredag med de indledende heat i Sønderborg. Deltagerne skal igennem tre discipliner.
  Det er entreprenører og håndværkere, som får muligheden for at vise deres evner med en minigraver. 
  Først skal deltagerne banke søm i en planke, dernæst gøre sandet klar for så til sidst at tegne et firma-logo med minigraveren. 
  Den med den hurtigste tid vinder. Og særligt den første disciplin volder deltagerne problemer.
  Konkurrencen i Sønderborg er bare en del af de indledende runder. 
  Vinderen herfra går videre til den endelige finale i Herning, hvor første præmien lyder på et rejsegavekort på 10.000 kroner. Finalen holdes den 11. maj. 
  Men der er også præmier til de lokale mestre i Sønderborg. Hovedpræmien er en afstandsmåler.
  